Halė
Halė (oficialus pavadinimas Halė prie Zalės) – miestas Vokietijoje, Saksonijos-Anhalto žemėje. Išvystyta mašinų gamyba, chemijos, poligrafijos, siuvimo, maisto pramonė. Yra akademija. Išlikusi Morico pilis (Moritzburg, 1484–1503 m.), XIV–XVI a. bažnyčios. 1967 m. šalia Halės pastatytas naujas miestas – Halė-Noištatas (Halle-Neustadt), skirtas daugiausia darbininkams, sudarytas iš didelių daugiabučių kvartalų. 1990 m. prijungtas prie Halės miesto. Halėje gimė: Georgas Frydrichas Hendelis, čia yra jo namas-muziejus. Moshe Schwabe, klasikinės filologijos tyrinėtojas, prieškario Lietuvoje vadovavęs Mokyklų skyriui Žydų reikalų ministerijoje.